**Tenk Községi Önkormányzat Képviselő – testületének 4/2021.(VIII.18.) számú határozata:**

Tenk Községi Önkormányzat Képviselő-testülete a Tenk, külterület 067/40 hrsz-ú „kivett, szemétlerakó telep” megnevezésű 1 ha 5952 m2 ingatlan vonatkozásában támogatja a DIGI Távközlési és Szolgáltató Kft. (1134 Budapest, Váci út 35., cégjegyzékszám: Cg. 01-09-667975) által telepítendő bázisállomás létesítését, a mellékelt szerződés tervezet szerint azzal, hogy a szerződés tervezet véglegesítése érdekében Tenk Község Önkormányzatának Képviselő- testülete felhatalmazza Szopkó Tamás polgármestert arra, hogy a szerződés tervezeten a szükséges változtatások átvezetése érdekében a tárgyalásokat a DIGI Kft.-vel lefolytassa, és az egyeztetéseket követően a végleges bérleti szerződést megkösse azzal, hogy a testületet a soron következő testületi ülésen tájékoztatja a szerződés tartalmáról.

Határidő: értelem szerint

Felelős: Szopkó Tamás polgármester

**Tenk Községi Önkormányzat Képviselő – testületének 5/2021.(VIII.18.) számú határozata:**

1. Tenk Községi Önkormányzat Képviselő-testülete akként határoz, miszerint a „Tenki Csicsergő Óvoda fejlesztése” megnevezésű TOP-1.4.1-16-HE1-2017-00012 számú projekt megvalósítását követően keletkezett pótmunkák műszaki ellenőrzési feladatainak ellátására **Bán Tibor e.v**. (3400 Mezőkövesd, Báthori u. 14., ) szám alatti vállalkozó bruttó ajánlati ára 100.000,- Ft összértékben.
2. Tenk Községi Önkormányzat Képviselő-testülete felhatalmazza a polgármestert a feladat ellátásához kapcsolódó szerződés aláírására, és a szükséges egyéb nyilatkozatok megtételére.

Felelős: Szopkó Tamás polgármester

Határidő: Azonnal

**Tenk Községi Önkormányzat Képviselő – testületének 6/2021.(VIII.18.) számú határozata:**

1. Tenk Községi Önkormányzat Képviselő-testülete akként határoz, miszerint a „Tenki Csicsergő Óvoda fejlesztése” megnevezésű TOP-1.4.1-16-HE1-2017-00012 számú projekt megvalósítását követően keletkezett pótmunkák közbeszerzési feladatainak ellátására **Boros Tamás e.v.** (3326 Ostoros, Hunyadi utca 101.) szám alatti vállalkozót bízza meg, bruttó **280.000,- Ft** összértékben.
2. Tenk Községi Önkormányzat Képviselő-testülete felhatalmazza a polgármestert a feladat ellátásához kapcsolódó szerződés aláírására, és a szükséges egyéb nyilatkozatok megtételére.

Felelős: Szopkó Tamás polgármester

Határidő: Azonnal

**Tenk Községi Önkormányzat Képviselő – testületének 7/2021.(VIII.18.) számú határozata:**

1. Tenk Község Önkormányzatának Képviselő- testülete megismerte a Belügyminiszter által hirdetett, a települési önkormányzatok szociális célú tüzelőanyag vásárláshoz kapcsolódó támogatására kiírt pályázatot és úgy dönt, hogy tűzifavásárlás iránti igényt nyújt be, 90 m3 kemény lombos fafajta mennyiségre.
2. Tenk Község Önkormányzatának Képviselő- testülete Tenk község 2021. évi költségvetésben a 90 m3 szociális tűzifavásárlás céljára benyújtott igényéhez 1000,- Ft/ erdei m3 +ÁFA önrészt biztosít, a teljes önrész összege 114.300,- Ft, amely összeg fedezete Tenk Község Önkormányzat 2021. évi költségvetési rendelete céltartalék soráról biztosított.
3. Tenk Község Önkormányzata akként nyilatkozik, miszerint a szociális célú tűzifa támogatásban részesülőktől ellenszolgáltatást nem kér.

Határidő: 2021. augusztus 31.

Felelős: Szopkó Tamás polgármester

**Tenk Községi Önkormányzat Képviselő – testületének 8/2021.(VIII.18.) számú határozata:**

1. Tenk Község Önkormányzat Képviselő- testülete a Tenk, belterület 399 hrsz. alatt található, 2028 m2 alapterületű ingatlan tulajdonjogát 300,- Ft/m2+ ÁFA áron számolva 608.400,- Ft+ÁFA vételár fejében értékesíti Oszlánczi András 3359 Tenk, Fő út 54. szám alatti lakos részére azzal, hogy az ingatlanértékesítéssel felmerülő valamennyi költség (ügyvédi munkadíj, földhivatali eljárási díj stb.) a vevőt terheli.
2. Tenk Község Önkormányzat Képviselő- testülete felhatalmazza Szopkó Tamás polgármestert az adásvételi szerződés aláírására, illetve az ügylettel kapcsolatos egyéb nyilatkozatok megtételére.

Határidő: értelem szerint

Felelős: Szopkó Tamás polgármester